2004R0878 — DA — 22.12.2006 — 001.001

Dette dokument er et dokumentationsredskab, og institutionerne påtager sig intet ansvar herfor

►B ►M1 KOMMISSIONENS FORORDNING (EF) Nr. 878/2004 af 29. april 2004 om overgangsforanstaltninger for visse animalske biprodukter, der er defineret som kategori 1-materiale eller kategori 2-materiale, jf. Europa-Parlamentets og Rådets forordning (EF) nr. 1774/2002. ◄ (EØS-relevant tekst) (EFT L 162, 30.4.2004, p.62)

Ændret ved:









▼B

►M1 KOMMISSIONENS FORORDNING (EF) Nr. 878/2004

af 29. april 2004

om overgangsforanstaltninger for visse animalske biprodukter, der er defineret som kategori 1-materiale eller kategori 2-materiale, jf. Europa-Parlamentets og Rådets forordning (EF) nr. 1774/2002. ◄

(EØS-relevant tekst)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum ( 1 ), særlig artikel 4, stk. 4, artikel 5, stk. 4, artikel 16, stk. 3, og artikel 32, stk. 1, og ud fra følgende betragtninger: (1) I henhold til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier ( 2 ) må specificeret risikomateriale, som er bestemt til anvendelse i levnedsmidler, foder eller gødning, ikke importeres til Fællesskabet. (2) Kategori 1-materiale, der måske indeholder specificeret risikomateriale, kan dog importeres til eller eksporteres fra Fællesskabet i overensstemmelse med bestemmelser, der er fastsat i forordning (EF) nr. 1774/2002, eller som fastsættes efter proceduren i nævnte forordnings artikel 33, stk. 2. (3) Ved Kommissionens forordning (EF) nr. 812/2003 af 12. maj 2003 om overgangsforanstaltninger i henhold til Europa-Parlamentets og Rådets forordning (EF) nr. 1774/2002 for så vidt angår indførsel og transit af visse produkter fra tredjelande ( 3 ) er der fastsat en midlertidig undtagelse gældende indtil den 30. april 2004 fra det forbud mod at importere visse animalske biprodukter fra tredjelande jf. forordning (EF) nr. 1774/2002. (4) Nogle erhvervsdrivende og handelspartnere har givet udtryk for en vis bekymring med hensyn til et forbud mod animalske biprodukter til teknisk brug uden for fødevare- eller foderkæden. (5) Kommissionen har anmodet om videnskabelig rådgivning vedrørende en kvantitativ vurdering af den resterende BSE-risiko i en række bovine produkter, f.eks. gelatine og talg, som ventes snart at foreligge. Det er endvidere planen, at der skal indhentes yderligere specifik rådgivning. (6) Indtil rådgivningen foreligger, bør der fastsættes overgangsforanstaltninger, hvorved der fortsat tillades markedsføring, eksport, import og transit af visse produkter, der er klassificeret som kategori 1- og kategori 2-materiale i henhold til forordning (EF) nr. 1774/2002, udelukkende til teknisk brug. (7) Der bør følgelig fastsættes overgangsforanstaltninger, hvorved der tillades teknisk brug af bestemte, præcist definerede kategori 1- og kategori 2-materialer. De særlige anvendelsesformål for de pågældende materialer til teknisk brug bør være omfattet af strenge kanaliserings- og kontrolforanstaltninger, som yderligere reducerer risikoen for ulovlig anvendelse i fødevare- og foderkæderne og utilsigtet anvendelse i andre tekniske produkter såsom gødning og jordforbedringsmidler, kosmetiske produkter, lægemidler og medicinsk udstyr. (8) I tilfælde hvor det ikke kan undgås at anvende animalske biprodukter, der er kategori 1- eller kategori 2-materiale, til fremstilling af lægemidler, kan den kompetente myndighed på grundlag af en relevant risikovurdering af konkrete sager i overensstemmelse med de relevante EF-bestemmelser dispensere fra forordningens bestemmelser. (9) Hvad angår markedsføring og eksport af animalske biprodukter til teknisk brug, der er fremstillet i Fællesskabet, skulle bestemmelserne i forordning (EF) nr. 1774/2002 generelt være tilstrækkelige, forudsat at bestemmelserne om indsamling og transport suppleres for at sikre, at de strenge målsætninger vedrørende kanalisering, identifikation og kontrol opfyldes. Hvad angår sendinger til import eller i transit bør der indføres supplerende krav til attestering og kanalisering. (10) Medlemsstaterne bør indføre de supplerende kontrolforanstaltninger, der er nødvendige for gennemførelsen af denne forordning, navnlig for at undgå risiko for ulovlig anvendelse, og de bør samarbejde i det øjemed. De bør underrette Kommissionen og de øvrige medlemsstater herom og træffe alle fornødne foranstaltninger i henhold til de relevante EF-bestemmelser i tilfælde af manglende overholdelse af reglerne. (11) For at undgå handelsforstyrrelser bør importerede animalske biprodukter, der ankommer til grænsekontrolsteder efter den 1. maj 2004, og som evt. stadig er ledsaget af certifikater udformet efter gamle modeller, fortsat accepteres i et rimeligt tidsrum. (12) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: UDSTEDT FØLGENDE FORORDNING:







▼M1

Artikel 1

Anvendelsesområde

1. Denne forordning gælder for følgende animalske biprodukter, der er defineret som kategori 1- eller kategori 2-materiale i forordning (EF) nr. 1774/2002, og som udelukkende er til teknisk brug:

a) huder og skind af dyr, der er blevet behandlet med stoffer, som er forbudt i henhold til Rådets direktiv 96/22/EF ( 4 )

b) afsmeltet fedt, der hidrører fra kategori 1-materiale, og som er fremstillet ved hjælp af metode 1, jf. kapitel III i bilag V til forordning (EF) nr. 1774/2002, og som — hvis der er tale om afsmeltet fedt af drøvtyggere — er blevet renset, så maksimumsindholdet af resterende uopløselige urenheder ikke overstiger 0,15 vægtprocent, samt fedtderivativer, som mindst overholder normerne i kapitel III i bilag VI til forordning (EF) nr. 1774/2002

c) drøvtyggertarme (med eller uden indhold)

d) ben og benprodukter, der indeholder rygsøjle- og kraniemateriale, samt kvæghorn, som er fjernet fra kraniet ved en metode, der har ladt kraniehulen forblive intakt.

Denne forordning finder dog ikke anvendelse på animalske biprodukter hidrørende fra dyr, der er omhandlet i artikel 4, stk. 1, litra a), nr. i) og ii), i forordning (EF) nr. 1774/2002.

2. Denne forordning gælder for følgende animalske biprodukter, der er defineret som kategori 2-materiale i forordning (EF) nr. 1774/2002, jf. samme forordnings artikel 5, stk. 1, litra g), og som er bestemt til anvendelse som foder til andre dyr end opdrættede landdyr, som foder til opdrættede pelsdyr eller til teknisk brug, herunder som agn:

a) hvirvelløse landdyr, bortset fra arter, der på et eller flere udviklingsstadier er patogene for dyr eller mennesker, f.eks. larver

b) akvatiske dyr, bortset fra havpattedyr, der ikke stammer fra akvakultur

c) akvatiske dyr, der er opdrættet specifikt med henblik på anvendelse som agn, forudsat at agnen ikke bruges i akvakultur uden forudgående behandling

d) dyr tilhørende de zoologiske ordener Rodentia og Lagomorpha, herunder dyr, der holdes som husdyr til fremstilling af animalske produkter

e) produkter hidrørende fra eller produceret af de i litra a)-d) omhandlede dyr, såsom fiskerogn, bortset fra mel hidrørende fra de i litra d) omhandlede dyr.

▼M1

Artikel 1a

Undtagelse vedrørende handelsdokumenter og sundhedscertifikater

Uanset kapitel III, punkt 1, i bilag II til forordning (EF) nr. 1774/2002 kan de i artikel 1, stk. 2, i nærværende forordning omhandlede animalske biprodukter leveres af detailhandlere til andre slutbrugere end virksomhedsledere, uden at de under transporten er ledsaget af et handelsdokument eller, når dette er påkrævet i henhold til forordning (EF) nr. 1774/2002, et sundhedscertifikat.

▼B

Artikel 2

Undtagelse vedrørende markedsføring og eksport af animalske biprodukter

Uanset artikel 20, stk. 1, i forordning (EF) nr. 1774/2002 kan medlemsstaterne tillade markedsføring og eksport af de animalske biprodukter, der er anført i artikel 1 til nærværende forordning (»animalske biprodukter«).

Undtagelsen i stk. 1 gælder dog ikke for eksport af de animalske biprodukter, der er omhandlet i ►M1 artikel 1, stk. 1, litra c) og d) ◄ , i nærværende forordning.

Artikel 3

Undtagelse vedrørende import og transit af animalske biprodukter

Uanset artikel 29, stk. 1, i forordning (EF) nr. 1774/2002 tillader medlemsstaterne import og transit af animalske biprodukter.

Samme mærkningskrav som fastsat i ►M1 artikel 5, stk. 1 eller 2 ◄ , i nærværende forordning gælder også for importerede animalske biprodukter.

Artikel 4

Betingelser for markedsføring, eksport og import af animalske biprodukter

1. Markedsføring eller eksport af de animalske biprodukter skal foregå på en måde, der ikke udgør nogen risiko for menneskers eller dyrs sundhed eller for miljøet.

2. Import af de animalske biprodukter underkastes krav vedrørende udstedelse af sundhedscertifikat i overensstemmelse med national lovgivning.

▼M1

Importerede sendinger og sendinger i transit af de i artikel 1, stk. 1, omhandlede animalske biprodukter kanaliseres i overensstemmelse med overvågningsproceduren i artikel 8, stk. 4, i Rådets direktiv 97/78/EF ( 5 ).

Artikel 5

Krav til mærkning, levering, føring af fortegnelser og behandling

1. Den identifikation, der er foreskrevet i kapitel I i bilag II til forordning (EF) nr. 1774/2002, suppleres på alle kolli af de i artikel 1, stk. 1, i nærværende forordning omhandlede animalske biprodukter med et mærke, hvor følgende er anført: »MÅ IKKE ANVENDES I FØDEVARER, FODER, GØDNING, KOSMETISKE PRODUKTER, LÆGEMIDLER ELLER MEDICINSK UDSTYR«.

Hvis der er tale om animalske biprodukter, der skal bruges i lægemidler i overensstemmelse med EF-bestemmelser, kan der dog anvendes et andet mærke, hvor følgende skal være anført: »KUN TIL BRUG I LÆGEMIDLER«.

2. Alle kolli af de i artikel 1, stk. 2, omhandlede animalske biprodukter skal være forsynet med et mærke med angivelsen »IKKE TIL KONSUM«, medmindre de sendes i salgsklar emballage, hvorpå det er anført, at indholdet udelukkende er bestemt til foder til selskabsdyr eller til anvendelse som agn.

3. De i denne forordnings artikel 1 omhandlede animalske biprodukter skal leveres til et teknisk anlæg, der specifikt beskæftiger sig med anvendelse af denne type materiale, og som er godkendt i henhold til artikel 18, stk. 1, i forordning (EF) nr. 1774/2002.

De i artikel 1, stk. 2, omhandlede animalske biprodukter kan også leveres:

a) til et anlæg for mellemprodukter, der er godkendt i henhold til artikel 10, stk. 1, i forordning (EF) nr. 1774/2002

b) til et lageranlæg, der er godkendt i henhold til artikel 11, stk. 1, i forordning (EF) nr. 1774/2002

c) til et anlæg til fremstilling af foder til selskabsdyr, der er godkendt i henhold til artikel 18, stk. 1, i forordning (EF) nr. 1774/2002

d) til en bedrift eller en virksomhed, hvor der holdes dyr i overensstemmelse med bestemmelserne i artikel 23, stk. 2, litra c), i forordning (EF) nr. 1774/2002

e) til stedet eller virksomheden, der fremstiller: i) kosmetiske produkter i overensstemmelse med Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler ( 6 ) ii) veterinærlægemidler i overensstemmelse med Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler ( 7 ) iii) lægemidler i overensstemmelse med Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler ( 8 ) iv) medicinsk udstyr i overensstemmelse med Rådets direktiv 93/42/EØF af 14. juni 1993 om medicinsk udstyr ( 9 ) eller v) udstyr til in vitro-diagnostik i overensstemmelse med Europa-Parlamentets og Rådets direktiv 98/79/EF af 27. oktober 1998 om medicinsk udstyr til in vitro-diagnostik ( 10 ) eller

f) direkte til detailsalg, og de animalske biprodukter: i) sendes i salgsklar emballage, der er mærket med en tydelig angivelse af, at indholdet udelukkende er bestemt til: — foder til selskabsdyr eller anvendelse som agn ii) er tørret ved en behandling, der er tilstrækkelig til at destruere patogener, herunder salmonella, eller iii) er dybfrosne, hvis der er tale om animalske biprodukter som omhandlet i artikel 1, stk. 2, litra b), c) og, for Rodentias vedkommende, d).

Medmindre andet gælder ifølge Kommissionens forordning (EF) nr. 811/2003 af 12. maj 2003 om gennemførelse af Europa-Parlamentets og Rådets forordning (EF) nr. 1774/2002 for så vidt angår forbuddet mod genanvendelse inden for samme art for fisks vedkommende, nedgravning og brænding af animalske biprodukter samt visse gennemførelsesforanstaltninger ( 11 ) kan de i artikel 1, stk. 2, litra b), i nærværende forordning omhandlede animalske biprodukter også leveres til en bedrift eller en virksomhed, hvor der holdes akvatiske dyr, til anvendelse som fodermidler.

4. Det eller den i stk. 3 omhandlede anlægs, bedrifts eller virksomheds ejer eller leder eller deres repræsentant skal:

a) føre fortegnelser, jf. artikel 9 i forordning (EF) nr. 1774/2002

b) sørge for, at de animalske biprodukter om nødvendigt underkastes en behandling, for hvilken det over for den kompetente myndighed er godtgjort, at det materiale, der er et resultat af behandlingen, ikke udgør en risiko for menneskers eller dyrs sundhed

c) videresende eller anvende de animalske biprodukter til udelukkende formål, der er godkendt af den kompetente myndighed.

▼B

Artikel 6

Kontrol

1. Hvad angår importerede sendinger eller sendinger i transit gennemfører den kompetente myndighed regelmæssigt (mindst to gange om året) dokumentkontrol under kanaliseringen fra de grænsekontrolsteder, hvor varen først føres ind i EF, til det godkendte tekniske anlæg, når der er tale om import, og til udgangsgrænsekontrolstedet, når der er tale om transit, med henblik på at afstemme de importerede, anvendte og bortskaffede mængder animalske biprodukter med hinanden for at sikre, at nærværende forordning og forordning (EF) nr. 1774/2002 overholdes.

Hvad angår sendinger i transit samarbejder de kompetente myndigheder med ansvar for henholdsvis det grænsekontrolsted, hvor varen først føres ind i EF, og for udgangsgrænsekontrolstedet efter behov for at sikre effektiv sporbarhed og kontrol. De kompetente myndigheder samarbejder endvidere om tilsynet med henblik på at afstemme mængder, der er importeret til en medlemsstat og anvendt i en anden, mængder, der er eksporteret fra en medlemsstat, men er fremstillet i en anden, og indgående og udgående mængder i transit.

2. Hvad angår sendinger til markedsføring i Fællesskabet eller til eksport foretager de kompetente myndigheder kontrol, jf. forordning (EF) nr. 1774/2002, særlig artikel 7 og 8, ligeledes med henblik på at afstemme mængder og kontrollere overholdelsen af reglerne.

Artikel 7

Oplysninger, som medlemsstaterne skal fremlægge

Medlemsstaterne underretter straks via Den Stående Komité for Fødevarekæden og Dyresundhed Kommissionen og de øvrige medlemsstater om:

a) hvordan de bruger undtagelsen omhandlet i artikel 2 og 3

b) kontrolforanstaltningerne, jf. artikel 6, der er truffet for at sikre, at sådanne animalske biprodukter kun anvendes til formål, der er tilladt i henhold til ►M1 artikel 5, stk. 3 ◄ .

Artikel 8

Foranstaltninger, der skal træffes ved manglende overholdelse af denne forordning

Den kompetente myndighed træffer straks passende foranstaltninger i tilfælde af manglende overholdelse af denne forordning.

Artikel 9

Ikrafttrædelse og anvendelse

1. Denne forordning træder i kraft på dagen for offentliggørelsen i Den Europæiske Unions Tidende.

2. Den anvendes fra den 1. maj 2004.

3. Certifikater, som er udarbejdet ifølge det format, der er fastsat i Kommissionens forordning (EF) nr. 812/2003, kan dog anvendes indtil den 15. juni 2004.

4. Indtil den 15. august 2004 tillader medlemsstaterne import af sendinger, der har forladt tredjelandet inden den 15. juni 2004, og som stadig kan være ledsaget af de i punkt 3 omhandlede certifikater.

Denne forordning er bindende i alle enkeltheder og gælder umiddelbart i hver medlemsstat.